《山坡陀行》
宋代·苏轼

山坡陀兮下属江，势崖绝兮游波所荡如颓墙。
松茀律兮百尺旁，拔此惊葛之。
上不见日兮下可依，吾曳杖兮吾僮亦吾之书随。
藐余望兮水中汦，颀然而长者黄冠而羽衣。
澣颐坦腹盘石箕坐兮，山亦有趾安不危，四无人兮可忘饥。
仙人偓佺自言其居瑶之圃，一日一夜飞相往来不可数。
使其开口言兮，岂惟河汉无极惊余心。
默不言兮，蹇昭氏之不鼓琴。
憺将山河与日月长在，若有人兮，梦中仇池我归路。
此非小有兮，噫乎何以乐此而不去。
昔余游于葛天兮，身非陶氏犹与偕。
乘渺茫良未果兮，仆夫悲余马怀。
聊逍遥兮容与，晞余发兮兰之渚。
余论世兮千载一人犹并时，余行诘曲兮欲知余者稀。
峨峨洋洋余方乐兮，譬余系舟於水，鱼潜鸟举亦不知。
何必每念辄得，应余若响，坐有如此兮人子期。

作者简介：苏轼，（1037年1月8日-1101年8月24日）字子瞻、和仲，号铁冠道人、东坡居士，世称苏东坡、苏仙，汉族，眉州眉山（四川省眉山市）人，祖籍河北栾城，北宋著名文学家、书法家、画家，历史治水名人。苏轼是北宋中期文坛领袖，在诗、词、散文、书、画等方面取得很高成就。文纵横恣肆；诗题材广阔，清新豪健，善用夸张比喻，独具风格，与黄庭坚并称“苏黄”；词开豪放一派，与辛弃疾同是豪放派代表，并称“苏辛”；散文著述宏富，豪放自如，与欧阳修并称“欧苏”，为“唐宋八大家”之一。苏轼善书，“宋四家”之一；擅长文人画，尤擅墨竹、怪石、枯木等。与韩愈、柳宗元和欧阳修合称“千古文章四大家”。作品有《东坡七集》《东坡易传》《东坡乐府》《潇湘竹石图卷》《古木怪石图卷》等。